CELEX: 62008TN0188
Language: mt
Date: 2008-05-13 00:00:00
Title: Kawża T-188/08: Rikors ippreżentat fit- 13 ta' Mejju 2008 — infeurope vs Il-Kummissjoni

5.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 171/48
            
         Rikors ippreżentat fit-13 ta' Mejju 2008 — infeurope vs Il-Kummissjoni
   (Kawża T-188/08)
   (2008/C 171/91)
   Lingwa tal-kawża: L-Ingliż
   Partijiet
   
      Rikorrenti: infeurope SA (Lussemburgu, il-Lussemburgu) (rappreżentant: O. Mader, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tiddikjara li l-Kummissjoni ma annullatx id-deċiżjoni ta' għoti kuntratti ta' qafas ta' l-UASI taħt il-proċedura ta' sejħa għal offerti AO/026/06 għal kuntratt ta' servizzi ta' konsulenza, awditjar u studji;
            
         
               —
            
            
               tiddikjara li l-Kummissjoni Ewropea ma tterminatx il-kuntratti speċifiċi konklużi taħt l-imsemmija kuntratti ta' qafas;
            
         
               —
            
            
               tordna lill-Kummissjoni Ewropea sabiex tħallas lir-rikorrenti s-somma ta' EUR 35 950 kif ukoll interessi bir-rata ta' 4 % fuq l-ammont ta' EUR 33 050 mid-19 ta' Diċembru 2006, interessi bir-rata ta' 4 % fuq l-ammont ta' EUR 2 900 mill-14 ta' Diċembru 2007; u rispettivament interessi bir-rata ta' 8 % fuq is-somma ta' EUR 35 950 mid-data tas-sentenza;
            
         
               —
            
            
               tordna lill-Kummissjoni tħallas lir-rikorrenti s-somma ta' EUR 646 631,27 flimkien ma' interessi bir-rata ta' 4 % fuq din is-somma mill-14 ta' Mejju 2008, u rispettivament interessi bir-rata ta' 8 % fuq l-imsemmija somma mid-data tas-sentenza;
            
         
               —
            
            
               tordna lill-Kummissjoni tipproduċi ċerti dokumenti relatati mal-proċedura ta' evalwazzjoni ta' l-offerti;
            
         
               —
            
            
               tikkundanna il-Kummissjoni tal-Komunitajiet Ewropej għall-ispejjeż.
            
         Motivi u argumenti prinċipali
   Ir-rikorrenti titlob lill-Qorti tal-Ġustizzja tiddikjara li l-Kummissjoni ma annullatx id-deċiżjoni ta' l-Uffiċċju għall-Armonizzazzjoni fis-Suq Intern (UASi) li jagħti diversi kuntratti ta' qafas taħt il-proċedura ta' sejħa għal offerti AO/026/06 ta' l-UASI dwar “E-Alicante: servizzi ta' konsulenza, awditjar u studji” (1) u li ma tterminatx il-kuntratti speċifiċi korrispondenti konklużi taħt l-imsemmija kuntratti ta' qafas.
   Il-motivi u l-argumenti prinċipali mqajma mir-rikorrenti huma idenitiċi għal dawk li ġew imqajma fil-kawża T-176/08 infeurope vs Il-Kummissjoni.
   
      (1)  Suppliment għall-ĠU 2006 210-223510.